মহিলাকে সহকর্মীকে রাস্তায় ফেলে কুপিয়ে খুন, ধৃত যুবক

পুনে: পুনের (Pune) রাস্তায় নারকীয় ঘটনা। সহকর্মীকের (Colleague) রাস্তায় ফেলে কুপিয়ে (stabbed) খুন। অফিসের পার্কিং লটে এই ঘটনা ঘটায় অভিযুক্ত। কেউ কোনও ভাবে বাধা দেওয়ার জন্য এগিয়ে আসেনি। জানা গেছে, অভিযুক্ত যুবক ওই যুবতীর সঙ্গে পুনের ইয়েরওয়াদায় (Yerawada) একটি বিপিও’ (BPO) তে দুজনে একসঙ্গে কাজ করতেন।

মৃতা ২৮ বছরের তরুণী মিথ্যা কথা বলে অভিযুক্তের থেকে ধার নিয়েছিলেন। অফিস প্রাঙ্গণে ওই যুবতীকে একটি ছুরি দিয়ে কোপাতে থাকে যুবক। কেউ সাহায্যের জন্য এগিয়ে আসেনি।

অভিযুক্ত ৩০ বছরের যুবক কৃষ্ণ কানোজা পুলিশকে জানিয়েছেন, শুভদা কোডারে তার সহকর্মী ছিলেন। তারা একসঙ্গে বিপিওতে কাজ করতেন। নানা অছিলায় মিথ্যা কথা বলে তার কাছ থেকে টাকা ধার করত। খালি বলত বাবার শরীর ভালো নেই, চিকিৎসা করাতে হবে। পরে ধারের টাকা চাইতে গেলে, সেই টাকা ফেরত দিত না শুভদা, বাবার শারীরিক অসুস্থতা কথা বলে এড়িয়ে যেত।

আরও পড়ুন: এইচএমপিভির পরে মাঙ্কিপক্সের নয়া স্ট্রেন চিহ্নিত চীনে, দ্রুত ছড়ায় সংক্রমণ

কৃষ্ণ জানান, স্থানীয়দের কাছ থেকে তিনি জানতে পারেন, শুভদার বাবার কিছু হয়নি। তিনি একদম সুস্থ মানুষ।

মঙ্গলবার কৃষ্ণ, শুভদাকে অফিসের পার্কিং লটে ডেকে পাঠিয়ে ধারের টাকা ফেরত চান। শুভদা টাকা দিতে অস্বীকার করেন। এই নিয়ে তাদের মধ্যে ঝগড়া শুরু হয়। তখন কৃষ্ণ এই মারাত্মক পদক্ষেপ নেন।

সেখানে থাকা বহু মানুষ সেই মারাত্মক ঘটনার ভিডিয়ো রেকর্ড করেন। শুভদা কোডারেকে হাসপাতালে নিয়ে যাওয়া হলে, চিকিৎসকেরা মৃত বলে জানান। কৃষ্ণ কানোজাকে গ্রেফতার করেছে পুলিশ।